( ༡ ) རྙིངས་ཚད་བཅོས་པའི་ཡིག་ཆུང་།
སངས་རྒྱས་སྨན་གྱི་བླ་ལ་ཕྱག་འཚལ་ལོ། །ཚད་གཞུག་སྤྱིར་བབས་
བཅོས་པའི་ཡིག་ཆུང་བཤད། །དེ་ལ་རྟགས་དང་བཅོས་ཐབས་རྣམ་པ་
གཉིས། །ལྤགས་ལ་གྲམ་ན་རྩེ་ཞིང་ཚ་བྱེར་བྱེད། །རྩར་གྲིམས་ཡན་ལག་ལྕི་
སྦྲིད་ཚ་ཞིང་འགག ། རྩ་རྒྱས་ནག་པོར་གསལ་ལ་རྩ་ཐོག་སྐྲངས། །ཚད་
གཞུག་ ཤ་ལ་ རྒྱས་ན་ཁོལ་བུར་སྐྲངས། །དམར་གསུམ་སྐྲངས་སྟོལ་རྣག་
ཁྲག་ཆུ་སེར་འཛག། རུས་ཞེན་ཁོལ་བུར་ན་ཞིང་གྲུམ་ཐབས་སྟོན། །སྔོ་
སྐམ་ཚིགས་ཁ་གཡོ་( བརྐྱང་བསྐུམ་ཟུག་ཚེ་འགྲོ་མི་ཤེས)ཞིང་སྒྱིད་པ་་
འཁུམས། །དེ་ལ་བཅོས་ཐབས་འབྲས་བུ་གསུམ་པ་དང༌། །སླེ་ཏྲེས་( ཚ་
སྟོབས་ཆེ་ན་ཏིག་ཏ་གྲང་ཤས་ཆེ་ན་པི་ལིང)དང་ནི་རྣམ་པ་བཞི། །དེ་ལ་
59

གྱོང་བོ་རླན་སྦངས་ཟེར། །ཚད་གཞུག་རུས་ལ་ཞེན་པ་འདོན་པར་བྱེད། །
དངུལ་ཆུ་དུག་བྲལ་( བཙོ་བཀྲུ་བྱས་པ)མུ་ཟི་སེར་པོ་དང་། །བཟང་དྲུག་
ཙན་དན་དཀར་དམར་འབྲས་བུ་གསུམ། །སྤོས་དཀར་ཐལ་ཀ་རྡོ་རྗེ་སོ་མ་
ར། །བྲག་ཞུན་དོམ་མཁྲིས་སྦྱར་བའི་ཕྱེ་མ་འདི། །ཚད་གཞུག་འབྲས་དང་
སུ་རུ་རྩད་ནས་འདོན། །སྦྱོར་བ་འདི་ལ་དངུལ་ཆུ་བཅོ་བརྒྱད་ཟེར། །འདི་
ནི་དཔལ་ལྡན་རྒྱུད་ཀྱི་དགོངས་པ་ཡིན། །ལྤགས་ལ་གྲམ་ན་( བདུད་རྩི་
ལྔའི་ལུམས)དུགས་ལུམས་དག་གིས་བཅོས། །(ཕྱི་ནས་བྱུག་པའི་ལྕེ་ཧོང་
ལེན་མཚན་ནོ)རྩ་ལ་རྒྱས་ན་རྩ་མཁྲིས་གཏར་གྱིས་བཅོས། །ཤ་ལ་རྒྱས་ན་
(རབ་ག་བུར་ཉེར་ལྔ།འབྲིང་ཙན་དན་ཉེར་ལྔ།ཐ་མ་གི་ཝང་ཉེར་ལྔ)ཉི་ཤུ་
རྩ་ལྔ་སྦྱོར། རུས་ལ་ཞེན་ན་ཤིང་སྨན་བརྒྱད(ཙན་དན་དཀར་དམར་དེ་བ་
སྨག་ ཤད་བྱི་ ཏྲི་ རུ་ རྟ་ སེང་ལྡེང་སྐྱེར་བའོ)པ་སྦྱར། །ཚད་གཞུག་སྤྱིར་་
བབས་བཅོས་པའི་ཡིག་ཆུང་འདི། །གོང་སྨན་ཆེན་ པོའི་ཞལ་གདམས་་
ལས། །གོང་སྨན་དཀོན་མཆོག་ཕན་དར་གྱིས། །འགྲོ་བ་ནད་པའི་དོན་
ཕྱིར་དུ། ། སློབ་བུ་ནམ་མཁའ་དཔལ་བཟང་ལ(བྱང་ མདོག་ཤོར་ བ ) །
འགྲོ་བ་རྣམས་ལ་ཕན་བཏགས་ཕྱིར། །ཞལ་གྱི་གདམས་པ་འདི་སྦྱར་རོ། །